ร้องเรียนกรณีมีการนำอาหารมาให้นกพิราบบริเวณหน้าแคมป์คนงานร้าง ปากซอยแจ้งวัฒนะ 15 แยก 2 ซึ่งเคยร้องเรียนแคมป์คนงานฝั่งตรงข้ามไปแล้ว แต่ปัจจุบันมีคนฝ่าฝืนแอบนำอาหารมาให้นกพิราบในบริเวณแคมป์คนงานร้างฝั่งตรงข้าม ทำให้บริเวณดังกล่าวสกปรก นกพิราบบินไปเกาะตามบ้านของชาวบ้านโดยรอบ และถ่ายอุจจาระใส่บริเวณบ้านชาวบ้านโดยรอบ เป็นพาหะของเชื้อโรคต่างๆ เป็นเหตุให้ชาวบ้านบริเวณดังกล่าวได้รับความเสียหายต่อสุขภาพอนามัย หากไม่กำจัดแหล่งอาหารที่มีคนมาให้อาหารอย่างจริงจัง ซึ่งเป็นหน้าที่ของเจ้าหน้าที่ที่จะต้องมีการห้ามปราบ และติดตามหาคนที่ให้อาหารนกและดำเนินการตามกฎหมาย เพื่อห้ามปราบไม่ให้กระทำอีก ขอให้เจ้าหน้าที่ดำเนินการตามกฎหมายอย่างจริงจัง ติดป้ายห้าม และดำเนินการกับบุคคลที่ให้อาหารนกตามกฎหมาย